**JAUNATNES STARPTAUTISKO PROGRAMMU AĢENTŪRAS PROJEKTS**

**“PROTI UN DARI!”**

1. **Projekta mērķis:** Motivēt un aktivizēt jauniešus, kuri nemācās, nestrādā un neapgūst arodu un nav reģistrējušies Nodarbinātības valsts aģentūrā (NVA) (turpmāk – NEET jaunieši), kā arī veicināt šo jauniešu iesaisti izglītībā, tai skaitā aroda apguvē, Jauniešu garantijas pasākumos, kurus īsteno NVA un Valsts izglītības attīstības aģentūra, vai nevalstisko organizāciju vai jauniešu centru darbībā.
2. **Projekta finansējums:** ir 9 000 000 EUR, t.sk. Eiropas Sociālā fonda finansējums 7 650 000 EUR un valsts budžeta finansējums 1 350 000 EUR.
3. **Projekta īstenotāji:** finansējuma saņēmējs ir Jaunatnes starptautisko programmu aģentūra (JSPA) sadarbībā ar pašvaldībām vai to apvienībām.
4. **Jelgavas pilsētas domei projekta “PROTI UN DARI!” īstenošanai pieejamais finansējuma apmērs un sasniedzamā iznākuma rādītāja kvota:**

|  |  |  |  |  |  |
| --- | --- | --- | --- | --- | --- |
|  | **2015.** | **2016.** | **2017.** | **2018.** | **Projektā kopā** |
| **Sasniedzamā iznākuma rādītāja kvota vai projektā iesaistāmo mērķa grupas jauniešu skaits** | **32** | **64** | **74** | **43** | **213** |
| **Kopējais pieejamais finansējums (euro), tajā skaitā:** | **50 054,40** | **100 108,80** | **115 750,80** | **67 260,60** | **333 174,60** |
| *Mērķa grupas jauniešu profilēšanai pieejamais finansējums (euro)* | *2 914,56* | *5829,12* | *6739,92* | *3 916,44* | *19 400,04* |
| *Mērķa grupas jauniešu individuālo pasākumu programmu organizēšanai (euro)* | *47 139,84* | *94 279,68* | *109 010,88* | *63 344,16* | *313 774,56* |

1. **Projekta īstenošanas termiņš:** 2015.gada jūlijs – 2018.gada decembris.
2. **Projekta mērķa grupa:** Jaunieši vecumā no 15 līdz 29 gadiem (ieskaitot), kuri nemācās, nestrādā un neapgūst arodu, kā arī nav reģistrējušies NVA.

**7. Mērķa grupai paredzētais atbalsts:**

**7.1. Veikta jauniešu profilēšana**, apzinot katra jaunieša prasmes, intereses un iegūto izglītību, kā arī nosakot attīstības virzienus;

**7.2.** Sadarbībā ar katru jaunieti, balstoties uz tā profilēšanas rezultātiem, **izstrādāta viņa individuālā pasākumu programma**, kas sastāv no četrām obligātajām komponentēm (UNESCO izstrādātie mācīšanās pilāri): personības attīstība, iekļaušanās sabiedrībā, "darba tikums", mūžizglītības kompetences;

**7.3.Noslēgta vienošanās ar mērķa grupas jaunieti par dalību** individuālās pasākumu programmas īstenošanā projekta ietvaros;

**7.4. Īstenota jaunieša individuālā pasākumu programma 2 līdz 9 mēnešu ilgā periodā**, nodrošinot tajā paredzētos pasākumus, kas var ietvert šādas aktivitātes:

* regulārs individuāls mentora atbalsts (vismaz 20 stundas mēnesī), kas ietver jaunieša regulāru motivēšanu sekmīgi pildīt tā individuālo pasākumu programmu, veicinot mācīšanās mērķu sasniegšanu,
* individuālas konsultācijas, kopā ar jaunieti iesaistoties dažādās individuālajā pasākumu programmā paredzētās aktivitātēs,
* neformālās un ikdienas mācīšanās aktivitātes,
* speciālistu konsultācijas,
* dalību pasākumos (nometnes, semināri, sporta aktivitātes, kultūras pasākumi),
* brīvprātīgā darba aktivitātes,
* iesaisti nevalstisko organizāciju un jauniešu centru aktivitātēs, pasākumos un projektos,
* ekskursija uz uzņēmumiem vai īslaicīga prakse uzņēmumā (aktivitātes profesijas specifikas iepazīšanai, lai izvēlētos iegūt profesionālo kvalifikāciju vai apgūt arodu pie amata meistara), iesaisti vietējās sabiedriskajās aktivitātēs u.c.

**8. Pašvaldība projektā apņemas nodrošināt**:

1. NEET jauniešu sasniegšanas un uzrunāšanas aktivitātes (pašvaldības budžets).
2. Projekta administratīvo vadību(pašvaldības budžets).
3. NEET jauniešu profilēšanu un individuālo pasākumu programmu izstrādi, iesaistot pašvaldības stratēģiskos partnerus (projekta finansējums) 91,08 EUR/jaunietim.
4. Individuālo pasākumu programmu īstenošanu, veidojot atbilstošas stratēģiskās partnerības (projekta finansējums) 368,28 EUR/mēnesī.
5. Nepieciešamos programmu vadītājus un NEET jauniešu mentorus (projekta finansējums).

*Informācija sagatavota*

*Attīstības un pilsētplānošanas pārvaldes*

*Projektu vadības sektorā*

*t.63005471*